CELEX: 32020D2199
Language: ro
Date: 2020-12-08 00:00:00
Title: Decizia (PESC) 2020/2199 a Comitetului politic și de securitate din 8 decembrie 2020 privind numirea șefului misiunii PSAC a Uniunii Europene în Mali (EUCAP Sahel Mali) (EUCAP Sahel Mali/2/2020)

23.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 434/54
               
            
         DECIZIA (PESC) 2020/2199 A COMITETULUI POLITIC ȘI DE SECURITATE
         din 8 decembrie 2020
         privind numirea șefului misiunii PSAC a Uniunii Europene în Mali (EUCAP Sahel Mali) (EUCAP Sahel Mali/2/2020)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38 al treilea paragraf,
         având în vedere Decizia 2014/219/PESC a Consiliului din 15 aprilie 2014 privind misiunea PSAC a Uniunii Europene în Mali (EUCAP Sahel Mali) (1), în special articolul 7 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     În temeiul Deciziei 2014/219/PESC, Comitetul politic și de securitate este autorizat, în conformitate cu articolul 38 al treilea paragraf din tratat, să ia deciziile corespunzătoare în scopul exercitării controlului politic și al conducerii strategice a EUCAP Sahel Mali, inclusiv decizia de numire a unui șef de misiune.
                  
               
                     (2)
                  
                  
                     La 18 septembrie 2017, Comitetul politic și de securitate a adoptat Decizia (PESC) 2017/1780 (2), numindu-l pe domnul Philippe RIO în calitatea de șef al misiunii EUCAP Sahel Mali pentru perioada 1 octombrie 2017-14 ianuarie 2018.
                  
               
                     (3)
                  
                  
                     La 21 februarie 2019, Consiliul a adoptat Decizia (PESC) 2019/312 (3), prin care a prelungit mandatul misiunii EUCAP Sahel Mali până la 14 ianuarie 2021.
                  
               
                     (4)
                  
                  
                     Mandatul domnului Philippe RIO în calitatea de șef al misiunii EUCAP Sahel Mali a fost prelungit în mod regulat, cel mai recent până la 31 decembrie 2020 prin Decizia (PESC) 2020/888 a Comitetului politic și de securitate (4).
                  
               
                     (5)
                  
                  
                     La 25 noiembrie 2020, Înaltul Reprezentant al Uniunii pentru afaceri externe și politica de securitate a propus numirea domnului Hervé FLAHAUT în calitatea de șef al misiunii EUCAP Sahel Mali pentru perioada 1 ianuarie 2021-14 ianuarie 2021,
                  
               ADOPTĂ PREZENTA DECIZIE:
         
            Articolul 1
            Domnul Hervé FLAHAUT este numit în calitatea de șef al misiunii PSAC a Uniunii Europene în Mali (EUCAP Sahel Mali) pentru perioada 1 ianuarie 2021-14 ianuarie 2021.
         
         
            Articolul 2
            Prezenta decizie intră în vigoare la data adoptării.
            Aceasta se aplică de la 1 ianuarie 2021.
         
         
            Adoptată la Bruxelles, 8 decembrie 2020.
            
               
                  Pentru Comitetul politic și de securitate
               
               
                  Președintele
               
               S. FROM-EMMESBERGER
            
         
         
            (1)  JO L 113, 16.4.2014, p. 21.
         
            (2)  Decizia (PESC) 2017/1780 a Comitetului politic și de securitate din 18 septembrie 2017 privind numirea șefului misiunii PSAC a Uniunii Europene în Mali (EUCAP Sahel Mali) (EUCAP Sahel Mali/1/2017) (JO L 253, 30.9.2017, p. 37).
         
            (3)  Decizia (PESC) 2019/312 a Consiliului din 21 februarie 2019 de modificare și prelungire a Deciziei 2014/219/PESC privind misiunea PSAC a Uniunii Europene în Mali (EUCAP Sahel Mali) (JO L 51, 22.2.2019, p. 29).
         
            (4)  Decizia (PESC) 2020/888 a Comitetului politic și de securitate din 23 iunie 2020 de prelungire a mandatului șefului misiunii PSAC a Uniunii Europene în Mali (EUCAP Sahel Mali) (EUCAP Sahel Mali/1/2020) (JO L 205, 29.6.2020, p. 18).